အာသဲန်းနေက်

အာသဲန်းနေက် (သဲင်ဗွာ)ယို ထွာ သင်္ကေတ As တွမ်ႏ အဲတ်တမ်အမုဲင် ၃၃ ကိုကအောဝ်ႏဒါႏ ဓာတုဗေဒ ဒြတ်စင်တဗာႏသှူ။ အရောင်ႏနောဝ်ꩻ အတသီး၊ အဖြီင်း၊ မေႏလူႏရောင်ႏ ၃ ရောင်ႏ အောဝ်ႏကြူခါꩻနေး။ ထွာ ရှောန်ရောင်ႏ ကတလာဒါႏ ထာꩻခြုံးခြုမ်ႏသှူ။ အရောင်ႏနောဝ်ꩻ ပီ ပသီႏမဏိရောင်ႏ မွမွ၊ အလှုမ်းလျက် ဗွန် သတ္တု။ ထွာ သတ္တုတဲꩻတဲꩻတဲ့ မွေးတောဝ်း၊ သတ္တုတောဝ်းတဲꩻတဲꩻလဲ့ တမွေးတောဝ်း ပီနုဲင်း မန်းကဟဲ့ꩻဒါႏ ခနောက်စိမ်း တောမ်ႏ ကြွတ် သတ္တုဝီးဝါးသှူ။ ကွဲးတှော့ꩻ ပေါင်းပီပီ သတ္တုတမွေးတောဝ်းဒါႏ ဖော့သဖိုရီက်။ အာသဲန်းနေက်ယို သယံဇာတနေးတဲ့ မော့ꩻဒျာႏ၊ မော့ꩻငီꩻအာ ကန်ꩻ ကမော့ꩻတသေႏဒါႏ သတ္တုထာꩻခြာဖုံႏကို။ တုမ်ႏဒြတ်စင်လောင်းလင်လဲ့ အမာꩻဒါႏယိုꩻတန် ဓာတ်။ မဉ်ႏမာꩻလျားနောဝ်ꩻ အထွာကြုဲင်းထိုꩻ အာသဲန်းနေက် ထရုဲင် အောက်သုဲဒ် (arsenic trioxide)၊ အလွီးထန်ႏ ဗွှန်ပီ ဖက်ꩻခေါ်လွီး။ သတ္တုတမွေးတောဝ်းခြောင်ႏကို (non metallic form)  မာꩻဓာတ်အာႏ ဆေ့ꩻမွေးရိုꩻလဲ့ အခြီစိုႏဒါႏယိုꩻတန် အဲက်သစ်အာႏတလာကို။

မာꩻအီ
အာသဲန်းနေက် ကကြူခါꩻတုမ်ႏ ဒြတ်ခြှောင်းလောင်းလင်ယို ယမ်ထဲင်းက အာသဲန်းနေက်ခြေင်ခြေင်သှူ။

ထူႏတောမ်

ကဏ္ဍ: ဓာတုဗေဒ